Diari Oficial de la Generalitat Valenciana


Sumari del DOGV 3493, del 12-05-1999 (1999/2940)

RESOLUCIÓ de 3 de febrer de 1999, del secretari general de la Conselleria de Presidència, per la qual s'acorda inscriure en el Registre de Fundacions de la Comunitat Valenciana, la denominada Fundación Ugarte.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3493

Data del DOGV
:   12-05-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/2940


Data del document
:   03-02-1999

Organisme emissor
:   Conselleria de Presidència

Tipus de document
:   Resolució

Descriptors 

:   * fundació

RESOLUCIÓ de 3 de febrer de 1999, del secretari general de la Conselleria de Presidència, per la qual s'acorda inscriure en el Registre de Fundacions de la Comunitat Valenciana, la denominada Fundación Ugarte. [1999/S2940]
  
Vista la sol·licitud del dia 12 de maig de 1998, que va entrar en el Registre en la mateixa data, efectuada pel senyor Tomás Villalonga Huguet, en representació de la Fundación Ugarte, en què se sol·licitava la inscripció de dita entitat en el Registre de Fundacions de la Comunitat Valenciana, en base als següents
  
Antecedents de fet
  
Primer
  
Que segons l'escriptura de data 7 de novembre de 1997, i amb número de protocol 5082, autoritzada pel notari de l'il·lustre Col·legi de València, el senyor Alberto Domingo Puchol, en aqueixa data van comparéixer les següents entitats mercantils: Konsul Auto, SA, representada per la senyora Rosa-María Peraita Ugarte; Koreamo, SA, representada per la senyora Adriana Peraita Ugarte; Autos Bañón, SA, representada per la senyora Eva de la Cuadra Ugarte; Comercial y Talleres Reparación Automòviles, SA, representada per la senyora Eva de la Cuadra Ugarte; Plauto, SA, representada per la senyora Eva de la Cuadra Ugarte; Centro-Val, SA, representada per la senyora Pilar Ugarte Llobet; Ugarte, SA, representada per la senyora Pilar Ugarte Llobet; Engasa. SA, representada pel senyor Juan Gimeno Durá; Auto Cetra, SA, representada per la senyora Begoña Peraita Ugarte; Auto Hugar, SA, representada per la senyora Ana Gimeno Ugarte; Zauto, SA, representada pel senyor Andrés Ugarte Llobet; Hispano Building, SA, representada pel senyor Santiago Peraita Ugarte; i Huelva Car, SA, representada pel senyor José-Luis de Diego Sánchez; per a constituir en aquest acte l'entitat denominada Fundación Ugarte.
  
En el citat acte, van comparéixer el senyor Juan-María Ugarte Tormo, el senyor Miguel Peraita Ugarte, i el senyor Jaime Gallart Ferrer, als efectes de la seua acceptació del càrrec de patrons de la fundació.
  
Observades pel Protectorat de Fundacions de la Comunitat Valenciana, certes deficiències en quant a la dotació fundacional, i en la redacció estatutària, aquestes van ser esmenades mitjançant l'escriptura de rectificació i aclariment de l'escriptura de constitució de la ?Fundació Ugarte', atorgada pel senyor Jaime Gallart Ferrer, i senyora Adriana Peraita Ugarte, en nom i representació de les entitats fundadores, i autoritzada pel mateix notari, en data 18 de setembre de 1998, amb el número 4039 del seu protocol.
  
Segon
  
Segons l'article sisé dels seus Estatuts, la Fundació té com a objecte:
  
A) Promoure tot tipus d'iniciatives sobre l'ensenyament i formació dels joves, en les disciplines pròpies de tot el sector de la mecànica i electrònica.
  
B) Organitzar, promoure i desplegar tot tipus d'activitats de formació, tant respecte dels treballadors en actiu en els sectors citats per a la millora en general de la seua qualificació professional i de les seues condicions de treball, com de les persones desocupades, per a tractar d'aconseguir el seu reciclatge i posterior inserció en el món laboral.
  
C) Establir convenis de col·laboració amb les empreses que exercisquen la seua activitat en l'àmbit dels sectors referenciats, per al millor desenvolupament de totes aquestes labors de formació i reciclatge professional, incidint especialment en el camp de l'automoció.
  
D) Desplegar i fomentar la investigació en tot aquest camp, incloent-hi, en el seu cas, la realització de cursos, seminaris i conferències, i, en general, tot tipus d'activitats destinades a aquesta finalitat.
  
Segons l'article seté estatutari, seran beneficiaris de la Fundació tant els joves interessats a desenvolupar el seu futur professional al camp de la mecànica i electrònica, com tots aquells treballadors, en actiu en dits sectors, que pretenguen millorar la seua qualificació tècnicoprofessional, com també les persones desocupades; a fi de propiciar la seua inclusió en l'àmbit laboral dins dels citats sectors, i també aquelles entitats que, dins d'aquest camp, estiguen interessades en la formació i reciclatge dels seus empleats.
  
Tercer
  
La dotació de la Fundació, conforme a l'escriptura de constitució de data 7 de novembre de 1998, i la d'aclariment, de data 18 de setembre de 1998, és de deu milions de pessetes (71.416.747 pessetes), a abonar pels fundadors a parts iguals, i de la següent forma:
  
Dos milions cinc-centes mil pessetes (2.500.000 pessetes), en l'atorgament de les citades escriptures.
  
Un milió cinc-centes mil pessetes (1.500.000 pessetes), dins del primer trimestre de l'any 1999.
  
Dos milions de pessetes (2.000.000 pessetes), dins del primer trimestre de l'any 2000.
  
Dos milions de pessetes (2.000.000 pessetes), dins del primer trimestre de l'any 2001.
  
Dos milions de pessetes (2.000.000 pessetes), dins del primer trimestre de l'any 2002.
  
La realitat de les aportacions dineràries s'acredita mitjançant sis certificats de l'entitat de crèdit Bancaixa, incorporats en les escriptures de constitució i aclariment.
  
Quart
  
D'acord amb allò previst en l'atorgament III, de la carta fundacional, i el títol tercer dels estatuts fundacionals, el Patronat és l'òrgan de govern, representació i administració de la Fundació, compost per un mínim de tres i un màxim de deu patrons. El càrrec de patró tindrà caràcter vitalici.
  
El Patronat inicial queda compost per les següents persones:
  
President: 1. Juan-María Ugarte Tormo.
  
Vicepresident: 2. Miguel Peraita Ugarte.
  
Secretari patró: 3. Jaime Gallart Ferrer.
  
La resta de l'articulat estatutari regula totes les qüestions previstes, legalment, en matèria de fundacions.
  
Fonaments jurídics
  
Primer
  
La Constitució recull, en el títol I, capítol II, secció II, article 34, el dret de Fundació per a fins d'interés general.
  
Segon
  
L'article 1 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés general, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de mode durador el seu patrimoni a la realització de fins d'interés general, circumstàncies que concorren en el present cas.
  
Tercer
  
Examinats els fins de la fundació, la dotació, com també l'aportació efectivament realitzada, aquells es consideren d'interés general, i aquestes inicialment suficients per a la inscripció, de conformitat amb allò establit en l'article 11.b del Decret 60/1995, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General.
  
Quart
  
Segons l'article 10.2, de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General, l'aportació de la dotació podrà fer-se de forma successiva, en el cas de la qual el desembossament inicial serà al menys del 25%, havent de fer-se efectiva la resta en un termini no superior a cinc anys, comptadors des de l'atorgament de l'escriptura pública de constitució de la Fundació.
  
Així mateix, segons els articles 3, especialment el seu tercer número, i 22.5.f, del Reglament de Fundacions de Competència Estatal, aprovat pel Reial Decret 316/1996, de 23 de febrer (BOE, del 6 de març), el Protectorat ha de vetlar en tot moment per la integritat i suficiència de la dotació, la qual cosa exigeix ab initio establir l'obligació ?i exigir en conseqüència a la Fundació- d'acreditar-li degudament l'efectivitat de les aportacions dotacionals que queden pendents per als quatre exercicis següents.
  
Cinqué
  
La carta fundacional, i els estatuts, continguts en l'escriptura pública de 7 de novembre de 1998, esmenada per una altra escriptura d'aclariment de data 18 de setembre 98, reuneixen els requisits bàsics dels articles 8 i 9 de la vigent Llei 30/1994, de 24 de novembre, per la qual cosa la Fundació pot ser reconeguda com tal, tenint en compte el fi que persegueix, segons l'article 6é dels seus Estatuts.
  
Sisé
  
L'expedient ha sigut tramitat per la Secretaria General de la Conselleria de Presidència, a través del Servei d'Entitats Jurídiques, en virtut de les atribucions que té conferides pel Decret 4/1997, de 26 de febrer, del president de la Generalitat Valenciana, pel qual s'assignen competències a la Presidència i a les conselleries, i per l'article 15.o del Decret 30/1997, de 26 de febrer, del Govern Valencià, pel que s'aprova el Reglament Orgànic i Funcional de la Conselleria de Presidència, en la redacció donada al mateix per l'article únic del Decret 106/1998, de 21 de juliol, tot això, en relació amb el Decret 60/1995, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana, i l'article 10 de l'Ordre de 23 de maig de 1996, en la redacció donada a aquesta per Ordre de 25 de novembre de 1996, en allò que es refereix a l'estructura administrativa a nivell de servei.
  
Vistos, la Constitució, la Llei 30/1994, de 24 de novembre, el Reial Decret 316/1996, de 23 de febrer, pel que s'aprova el Reglament de Fundacions de Competència Estatal, el Decret 60/1995, de 18 d'abril, del Govern Valencià, l'Ordre de 19 de gener de 1996, de la Conselleria d'Administració pública, per la qual s'estableix la data d'inici d'activitats del Registre i Protectorat Únics de la Comunitat Valenciana, i la resta de normativa de pertinent aplicació, resolc:
  
Primer
  
Inscriure com a fundació la denominada Fundación Ugarte, en el Registre de Fundacions de la Comunitat Valenciana, amb el número 309 (V) i classificar-la de caràcter cultural i docent. El seu domicili radicarà a Quart de Poblet, avinguda del Reial Monestir de Santa Maria de Poblet, km 336,4.
  
Segon
  
Inscriure en el Registre de Fundacions de la Comunitat Valenciana els estatuts amb què ha de regir-se la Fundació, elevats a escriptura pública, de data 18 de setembre de 1998, amb el número de protocol 4039, autoritzada pel notari de l'Il·lustre Col·legi de València, el senyor Alberto Domingo Puchol.
  
Tercer
  
Inscriure en el citat Registre el nomenament del primer Patronat, segons figura en l'antecedent de fet quart, de la present Resolució.
  
Notifiqueu l'actual resolució, i advertiu que contra aquesta, que no esgota la via administrativa, es podrà presentar recurs ordinari davant d'aquest mateix òrgan o davant de l'Hble. senyor conseller de Presidència en el termini d'un mes, comptador des de la data de la seua notificació, de conformitat amb allò que disposa el Decret 60/1995, de 18 d'abril del Govern Valencià, de creació del Registre i Protectorat de Fundacions de la Comunitat Valenciana, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.